Minstens 3 dood na ineenstorting by skoolDie toneel by die Hoërskool Driehoek. Foto: Verskaf Minstens drie leerders is dood en talle beseer na ’n strukturele ineenstorting by die Hoërskool Driehoek in Vanderbijlpark. Panyaza Lesufi, LUR vir onderwys in Gauteng, het gesê ŉ loopvlak by die skool het ineengestort. “Ongelukkig is drie kinders op die toneel dood en talle vasgekeer in die puin.” Lesufi was reeds onderweg na die skool. Shawn Herbst, woordvoerder van Netcare 911, het gesê talle leerders is beseer en dat hul beserings wissel van gering tot matig terwyl minstens vyf leerders in ŉ kritieke toestand is. “Reddingspanne en paramedici is op die toneel.” ER24 het intussen gesê minstens minstens 20 leerders is beseer. Meer inligting volg.